ཡང་བསྒྲགས་གཏམ་ནང་བོད་ཀྱི་བུད་མེད་ལྷན་ཚོགས་ཀྱི་སྒྲོམ་གཞིའི་འོག་བོད་མདོ་དབུས་ཁམས་གསུམ་གྱི་བུད་མེད་རྣམས་རྡོག་རྩ་གཅིག་སྒྲིལ་ཡོང་རྒྱུའི་ཡིད་ཆེས་ཡོད་ལ།ང་ཚོས་༧སྤྱི་ནོར་༧གོང་ས་སྐྱབས་མགོན་ཆེན་པོ་མཆོག་གི་ཡང་དག་པའི་དབུ་འཁྲིད་འོག་ཞི་བདེ་དངབརྟན་ལྷིང་གི་སྤྱི་ཚོགས་ཤིག་སྐྲུན་ཐབས་དང་བོད་མིའི་དབར་དམ་ཚིག་བརྟན་པོ་ཡོང་སླད་འབད་བརྩོན་ཞུས་ཡོད།བོད་ཀྱི་བུད་མེད་ལྷན་ཚོགས་ཀྱིས་གནད་དོན་དེ་དག་ཡིད་ལ་བཅངས་བའི་ཐོག་བྱེད་སྒོ་ཁག་མུ་མཐུད་རྒྱུན་སྐྱོང་བྱས་ཏེ།དམིགས་བསལ་ཤེས་ཡོན་དང་བུད་མེད་ཀྱི་ནུས་སྟོབས་གོང་མཐོར་བཏང་སྟེ་རང་རེའི་སྤྱི་ཚོགས་ལ་སྨན་པའི་ལས་འགན་སྒྲུབ་བཞིན་ཡོད།བོད་ཀྱི་བུད་མེད་ལྷན་ཚོགས་ཀྱིས་རྒྱལ་ནང་དང་རྒྱལ་སྤྱིའི་གཞུང་འབྲེལ་མ་ཡིན་པའི་ཚོགས་པ་ཁག་དང་།སློབ་ཕྲུག་གི་ཚོགས་སྡེ་ཁགདེ་བཞིན་རྒྱལ་སྤྱིའི་བུད་མེད་ཀྱི་ཚོགས་པ་བཅས་ལ་འབྲེལ་མཐུད་ཧུར་ཐག་ཞུ་བཞིན་ཡོད།དེ་དག་གི་བརྒྱུད་ལམ་ལས་ང་ཚོས་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་དྲག་གནོན་གྱི་སྲིད་བྱུས་འོག་བོད་ནང་གི་འགྲོ་བ་མིའི་ཐོབ་ཐང་དང་ཆོས་དད་རང་དབང་དང་འབྲལ་བའི་ཛ་དྲག་གི་གནས་སྟངས་སྐོར་གྲོས་བསྡུར་དང་བློ་འཚབ་ཡོད་པ་ར་སྤྲོད་བྱེད་ཀྱི་ཡོད།ཅེས་འཁོད་འདུག